b'\n_START_ARTICLE_\nVicar\n_START_PARAGRAPH_\nV\xc3\xadctor Jos\xc3\xa9 Arriagada R\xc3\xados (16. aprill 1934 Santiago \xe2\x80\x93 3. jaanuar 2012 Santiago) oli T\xc5\xa1iili koomiksikunstnik._NEWLINE_Ta \xc3\xb5ppis T\xc5\xa1iili tehnika\xc3\xbclikoolis elektroonikainseneriks._NEWLINE_Vicar alustas kunstnikuk\xc3\xa4rj\xc3\xa4\xc3\xa4ri \xc3\xb5pingute ajal poliitiliste karikatuuride tegijana. Kunstnikunime moodustas ta eesnime kolmest esimesest t\xc3\xa4hest, millele lisas kummagi perekonnanime esit\xc3\xa4he._NEWLINE_Aastal 1960 kolis ta Hispaaniasse, kus teenis esialgu elatist illustraatorina, alates 1966. aastast joonistas ka koomikseid. Aastal 1971 hakkas ta koomikseid joonistama Taani kirjastusele Egmont Disney._NEWLINE_Aastal 1975 p\xc3\xb6\xc3\xb6rdus ta T\xc5\xa1iilisse tagasi ja rajas oma stuudio. See avaldas samuti Disney tegelaste koomikseid, mida m\xc3\xb5tles v\xc3\xa4lja ise. Tema alluvuses t\xc3\xb6\xc3\xb6tas hulk kunstnikke, kes suurema osa kunstnikut\xc3\xb6\xc3\xb6st ise \xc3\xa4ra tegid._NEWLINE_Ta suri leukeemiasse.'